|  |  |  |  |
| --- | --- | --- | --- |
| Rīgā | 01.09.2021 | Nr. | 01-10/147 |
| uz |  | Nr. |  |

STEIDZAMI

Valsts kancelejai

Informācijai:

Finanšu ministrijai

Kultūras ministrijai

|  |  |
| --- | --- |
| Par precizēto likumprojektu “Grozījumi Pasta likumā” (TA-1862) |  |

Pamatojoties uz Ministru kabineta 2009. gada 7. aprīļa noteikumu Nr.300 “Ministru kabineta kārtības rullis” 164.3.apakšpunktu, iesniedzu izskatīšanai Ministru kabineta sēdē steidzamības kārtībā precizēto likumprojektu “Grozījumi Pasta likumā”(turpmāk - likumprojekts).

Lūdzu iekļaut likumprojektu izskatīšanai Ministru kabineta **2021.gada 7. septembra** sēdes darba kārtībā.

|  |  |  |
| --- | --- | --- |
| 1. | Iesniegšanas pamatojums | Valsts sekretāru 2021.gada 19.augusta sanāksmes protokollēmuma (prot.Nr.29, 36.§) 2.punkts.  Ministru kabineta 2020. gada 17. jūlija rīkojuma Nr. 397 “Par konceptuālo ziņojumu “Abonētās preses izdevumu piegādes nodrošināšanas un drukāto mediju atbalsta pilnveides iespējas”” (turpmāk - Rīkojums Nr.397) 1. un 2. punkts. |
| 2. | Valsts sekretāru sanāksmes datums un numurs | 2021.gada 25.februāris, VSS-148 (prot.Nr.8, 11.§). |
| 3. | Informācija par saskaņojumiem | Atbilstoši Valsts sekretāru 2021.gada 19.augusta sanāksmes protokollēmuma (prot.Nr.29, 36.§) 2.3.punktam precizētais likumprojekts, tā anotācija un Ministru kabineta sēdes protokollēmuma projekts saskaņots ar Finanšu ministriju bez iebildumiem. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Transporta un sakaru politika. |
| 6. | Atbildīgā amatpersona | Satiksmes ministrijas Sakaru departamenta direktora vietniece - Elektronisko sakaru un pasta nodaļas vadītāja – Dace Bankoviča. |
| 7. | Uzaicināmās personas | Satiksmes ministrijas Sakaru departamenta direktora vietniece - Elektronisko sakaru un pasta nodaļas vadītāja – Dace Bankoviča |
| 8. | Projekta ierobežotas pieejamības statuss | Projektam nav piešķirts ierobežotas pieejamības statuss. |
| 9. | Cita informācija | Ņemot vērā ar Rīkojuma Nr. 397 īstenošanu paredzēto darbību apjomu un nepieciešamību izdot vēl attiecīgus Ministru kabineta noteikumus, likumprojektu ir nepieciešams pieņemt pēc iespējas ātrāk, lai abonēto preses izdevumu piegādes jautājumā rastu tiesisko noteiktību līdz abonēšanas kampaņu sākumam. |
| 10. | Saistība ar ārkārtējās situācijas vai izņēmuma stāvokļa noteikšanu valstī | Nav attiecināms. |
| 11. | Ministru kabineta lietas pamatojums | Nav attiecināms. |
| 12. | Steidzamības kārtības pamatojums | Ar Sabiedrisko pakalpojumu regulēšanas komisijas (turpmāk - Regulators) 2021.gada 22.jūlija lēmumu Nr.78 izsludinātajā konkursā universālā pasta pakalpojuma sniedzēja noteikšanai par konkursa uzvarētāju tika noteikta VAS “Latvijas Pasts”, kurai noteikts pienākums līdz 2021.gada 2.augustam aprēķināto universālā pasta pakalpojuma tarifu projektu iesniegt Regulatoram. Šobrīd turpinās iesniegto tarifu projektu izvērtēšana.  Tradicionāli preses izdevēji ar VAS “Latvijas Pasts” līdz augusta beigām noslēdz līgumus par preses piegādēm nākamajam gadam un rudenī uzsāk nākamā gada abonēšanas kampaņu, ņemot vērā piegāžu nosacījumus, kas neizbēgami ietekmē preses izdevumu abonementu cenu.  Ņemot vērā, ka Regulators vēl nav apstiprinājis tarifus, un nav noteikts jauns regulējums saskaņā ar Rīkojumā Nr.397 noteikto, nav iespējams preses izdevējiem ar VAS “Latvijas Pasts” noslēgt līgumus par piegādēm 2022.gadam un savlaicīgi uzsākt preses abonēšanas kampaņu. |
| 13. | Jautājuma savlaicīgas neiesniegšanas iemesli | Satiksmes ministrija 2021.gada 1.februārī tīmekļvietnē publicēja likumprojektu un tā anotāciju ar mērķi nodrošināt sabiedrības līdzdalību par likumprojektu tā izstrādes stadijā. Likumprojekts tika izsludināts 2021.gada 25.februārī, taču tā saskaņošanas process ievilkās, jo saskaņošanas dalībnieki sniedza savstarpēji nesavienojamus iebildumus, kā arī ilgstoši tika risināts jautājums par abonēto preses piegādes pakalpojumu apmaksas procentuālo daļu noteikšanu, lai saskaņā ar Rīkojumu Nr.397 apstiprināto konceptuālo ziņojumu, ievērojami nepalielinātu preses izdevēju maksājumu apmērus. |
| 14. | Lēmuma pieņemšanas galīgais termiņš | Lēmumu nepieciešams pieņemt Ministru kabineta 2021.gada 7.septembra sēdē, jo ir paredzēts, ka likumprojekts stāsies spēkā 2021.gada 1.oktobrī, lai nodrošinātu juridisku noteiktību par jaunā abonēto preses izdevumu piegādes pakalpojumu valsts atbalsta mehānisma ieviešanu. |

Pielikumā:

1. Likumprojekts „Grozījumi Pasta likumā” (SMLik\_310821\_abonUP) uz 4 lp.;

2. Ministru kabineta sēdes protokollēmuma projekts (SMProt\_310821\_abonUP) uz 1 lp.;

3. Likumprojekta „Grozījumi Pasta likumā” sākotnējās ietekmes novērtējuma ziņojums (anotācija) (SMAnot\_310821\_abonUP) uz 24 lp.;

4. Finanšu ministrijas 2021.gada 31.augusta e-pasta ziņojums Nr. 10.1-6/7-1/1057 (Fmatz\_310821el) uz 1 lp.

Satiksmes ministrs T.Linkaits

Pakule, 67028115

[Inese.Pakule@sam.gov.lv](mailto:Inese.Pakule@sam.gov.lv)

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU